ตรวจความพร้อมระบบระบายน้ำ ที่อุโมงค์?ระบายน้ำคลองแสนแสบและคลองลาดพร้าว?ลงสู่แม่น้ำเจ้าพระยา บึงพระราม 9 รองรับสถานการณ์ฝนตกหนักในช่วงฤดูฝน
นางศิลปสวย  ระวีแสงสูรย์ ปลัดกรุงเทพมหานคร เปิดเผยหลังลงพื้นที่ตรวจความพร้อมระบบระบายน้ำรองรับสถานการณ์ฝนตกหนักในช่วงฤดูฝน ที่อุโมงค์?ระบายน้ำคลองแสนแสบและคลองลาดพร้าว?ลงสู่แม่น้ำเจ้าพระยา บึงพระราม 9 เขตห้วยขวาง ว่า อุโมงระบายแห่งนี้ มีความยาวประมาณ 5,116 เมตร อยู่ลึกจากพื้นดิน 25 เมตร เริ่มต้นที่อาคารรับน้ำคลองแสนแสบ- ลาดพร้าวบริเวณพระราม 9 ไปตามแนวคลองแสนแสบคลองตันถนนสุขุมวิท 71 ถนนสุขุมวิท/คลองตัน/คลองเตย/พระโขนง สิ้นสุดที่สถานีสูบน้ำอุโมงค์พระโขนง โดยมีกำลังสูบรวม 60 ลูกบาศก์เมตรต่อวินาทีและมีเครื่องสูบ 4 เครื่อง ซึ่งก่อสร้างตั้งแต่ปี 2554 ทั้งนี้อาคารรับน้ำช่วยลดและแก้ปัญหาน้ำท่วมในในพื้นที่เขตลาดพร้าว /วังทองหลาง /บางกะปิ /ห้วยขวาง /บึงกุ่ม /สะพานสูงและพื้นที่ใกล้เคียง ทั้งนี้สำนักการระบายน้ำ กรุงเทพมนคร ได้ดำเนินการสร้างอุโมงระบายน้ำ ขณะนี้เสร็จแล้วและใช้งานอยู่กว่า 3 แห่ง เร่งผลักดันอุโมงค์ดังกล่าวให้เกิดประโยชน์สูงสุดในกรณีต้องรับน้ำเพื่อส่งต่อระบายน้ำออกไป และเร็วๆ นี้ อุโมงค์ระบายน้ำบึงหนองบอน จะเเล้วเสร็จเพื่อจะช่วยการระบายน้ำช่วงหน้าฝนในพื้นที่เขตประเวศ สวนหลวง บางนาและพื้นที่ใกล้เคียงได้ พร้อมกันนี้กรุงเทพมหานครได้เตรียมแผนสร้างอุโมงค์ระบายน้ำเพิ่มเติมอีกในปี 2565 คาดว่าจะมีอุโมงค์ระบายน้ำในพื้นที่กรุงเทพมหานคร รวมทั้งหมดกว่า 9 แห่ง  เพื่อช่วยเหลือสถานการณ์น้ำท่วมในกรุงเทพมหานคร โดยทางกรุงเทพมหานคร จะพยายามดึงน้ำในพื้นที่ที่มีปัญหาน้ำท่วมให้ได้รับการระบายน้ำให้เร็วยิ่งขึ้น ปลัดกรุงเทพมหานคร กล่าวเพิ่มเติม ถึงแผนกระจายวัคซีนของทาง กทม. ว่าเป็นเรื่องของคณะอนุกรรมการ?ของกรุงเทพ?มหานครโดยมีกระทรวงสาธารณสุข?เป็นคณะกรรมการด้วย?ซึ่งยืนยันว่าได้รับวัคซีนมาเท่าไหร่ก็จะเร่งกระจายไปตามสถานพยาบาลและจุดฉีดวัคซีนต่อไป ซึ่งขณะนี้ยังไม่สามารถระบุจำนวนได้ เนื่องจากยังไม่ทราบข้อมูลในส่วนนี้